
Riigihanke korraldamine 

ja sõiduauto liisingulepingu sõlmimiseks volitamine

1. ASJAOLUD JA MENETLUSE KÄIK

Narva Linna Arenduse ja Ökonoomika Amet sõlmis SEB Liising AS-ga 01.06.2011.a kasutusrendilepingu nr L11103254 sõiduauto Peugeot 508 Active, vl.a 2011, 847 BDZ, VF38D5FV8AL026834 kasutamiseks.  

31.08.2015.a. seisuga on kasutusrendilepingu jääkmaksumus 7745,41 eurot koos käibemaksuga.

Seoses sellega, et nimetatud sõiduauto läbisõit seisuga 07.07.2015 on 119000 km ja kulud auto teenindamiseks kasvavad kiiresti, taotleb Narva Linna Arenduse ja Ökonoomika Amet riigihanke läbiviimist uue sõiduauto liisingulepingu sõlmimiseks. Uue sõiduauto kasutusrendile võtmisel kasutab Amet kasutusrendil sõiduauto tagasiostu summa esimese sissemaksena. Tingimustel, et esimene sissemakse koosneb – Peugeot 508 Active, vl.a 2011, 847 BDZ, VF38D5FV8AL026834 eest pakutava tagasiostu summast, millest arvestatakse maha selle auto liisingulepingu nr L11103254 seisuga 31.08.2015 jääkmaksumus 7745,41 eurot (sh käibemaks).
2. ÕIGUSLIKUD ALUSED

2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2  Riigihangete seaduse § 10 lõige 1 punkti 2 kohaselt, riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes on riigihangete seaduse mõistes on hankija.

2.3  Vastavalt Narva Linnavolikogu 21.06.2005 määruse nr 20 „Linnavara eeskiri” § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.
3.OTSUS

3.1 Narva Linna Arenduse ja Ökonoomika Ametil korraldada sõiduauto liisingulepingu sõlmimiseks riigihanget (lihthanke) vastavalt lisatud hankedokumentatsioonile.
3.2 Volitada Narva Linna Arenduse ja Ökonoomika Ameti direktorit sõlmima edukaks tunnistatud pakkumuse esitanud pakkujaga liisinguleping.
4.RAKENDUSSÄTTED

4.1 Pakkuja, taotleja või hankemenetluses osalemisest huvitatud isik võib riigihangete seaduses sätestatud korras vaidlustada hankija tegevust, sealhulgas hanke alusdokumenti.

4.2 Korraldus jõustub seadusega sätestatud korras.

